Diari Oficial de la Generalitat Valenciana


Sumari del DOGV 6787, del 01-06-2012 (2012/5382)

Convocatòria d'Assemblea General ordinària.
-------------------------------------------

### Dades del document

Número de DOGV
:   6787

Data del DOGV
:   01-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5382


Organisme emissor
:   Caixa Rural d'Alginet, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2012/5382]  
El Consell Rector d'aquesta Caixa Rural d'Alginet, en la sessió de data 2 de maig de 2012, va acordar per unanimitat convocar l'Assemblea General ordinària de socis, que tindrà lloc al domicili social, carrer València, número 13, d'Alginet (València), el dia 21 de juny de 2012, a les 20.00 hores en primera convocatòria, i a les 20.30 hores en segona convocatòria, per a tractar els següents punts de l'ordre del dia:  
  
1. Examen i aprovació, si és el cas, de la gestió social, dels comptes anuals i informe de gestió de l'entitat corresponents a l'exercici 2011.  
  
2. Acords sobre distribució de resultats.  
3. Aprovació, si és el cas, de la liquidació del pressupost d'ingressos i despeses del fons de formació i promoció cooperativa de l'exercici anterior i pla d'ingressos i despeses del fons esmentat per a l'exercici en curs.  
4. Retribució de les aportacions al capital social.  
5. Proposta d'incorporació al Grup Cooperatiu Caixes Rurals Unides (Grup CRU), i acords complementaris:  
- Informació sobre el Grup Cooperatiu Caixes Rurals Unides (Grup CRU), i el contingut del seu contracte regulador. Votació assembleària, si és el cas, sobre incorporació al Grup Cooperatiu CRU i subscripció del seu contracte regulador. Adopció, si és el cas, dels acords complementaris i/o addicionals que pogueren ser necessaris derivats de la incorporació al Grup Cooperatiu CRU. Informació sobre la baixa en el Grup Cooperatiu Caixes Rurals del Mediterrani, CRM, per la incorporació al Grup Cooperatiu Caixes Rurals Unides i adopció dels acords que si és el cas corresponguen, condicionats a l'aprovació per part de l'entitat capçalera, Caixa Rural del Mediterrani, Ruralcaja, Societat Cooperativa de Crèdit, dels acords correlatius que permeten la dita eixida del Grup CRM. Proposta d'autorització al Consell Rector per a l'execució dels acords previstos en aquest apartat.  
  
- Informació i aprovació, si és el cas, de la proposta de modificació dels estatuts socials derivada de la incorporació al Grup Cooperatiu Caixes Rurals Unides: substitució dels actuals articles 59, 60 i 61, que passen a denominar-se Integració en el grup i règim jurídic; Funcions de l'entitat capçalera; i Competències delegades per la caixa en l'entitat capçalera, i del capítol VI en el qual estan continguts per un altre de nova redacció, que passa a denominar-se del Grup Cooperatiu Caixes Rurals Unides i de l'entitat capçalera, i supressió de l'article 62 Fons central d'intercooperació. Introducció d'una nova disposició addicional segona i renumeració de l'actual disposició addicional. Renumeració dels articles 63, 64 i 65, que passaran a tindre els números següents: dins del capítol VII, l'article 63 passarà a ser article 62, i l'article 64 passa a ser article 63. Dins del capítol VIII, l'article 65 passarà a ser article 64, en tots aquests casos, sense variació dels seus respectius continguts.  
  
- Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura necessària per a poder complir les indicacions o esmenar els inconvenients que poguera formular a l'esmentat text l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.   
- Opció per l'aplicació, junt amb la resta d'entitats del grup cooperatiu consolidable d'entitats de crèdit Caixes Rurals Unides (Grup CRU), del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, per al primer exercici fiscal que siga factible i/o aconsellable en vista de les circumstàncies concurrents, i per als següents.  
6. Proposta de modificació dels articles 32 i 44 dels estatuts socials i autorització expressa al Consell Rector, en els mateixos termes proposats per a l'acord anterior.  
7. Ratificació de la voluntat fundacional de la Fundació Caixa Alginet de la Comunitat Valenciana, continguda en l'escriptura de constitució de 23 de gener de 2002, que faculta el Consell Rector per a actualitzar la composició del patronat, concretar la identitat dels patrons i adaptar les regles fundacionals a la redacció vigent de la Llei de Fundacions de la Comunitat Valenciana.   
8. Suggeriments i preguntes en relació amb els assumptes tractats en l'orde del dia.  
9. Aprovació de l'acta per la mateixa assemblea o si no designació de dos socis perquè, junt amb el president, procedisquen a la seua aprovació.  
  
Alginet, 21 de maig de 2012.- El president del Consell Rector: J. Francisco Martín Ramírez.  
  
Nota. D'acord amb el que s'estableix en els estatuts socials d'aquesta caixa rural i en la legislació vigent, els estats financers de l'exercici, l'informe de gestió, l'informe de verificació de comptes anuals i els altres documents que seran sotmesos a la consideració de l'assemblea, en particular el text de la modificació estatutària que el Consell Rector sotmet a aprovació, així com un informe en què es justifica la reforma, estaran a la disposició dels socis de l'entitat per a l'entrega de forma immediata i gratuïta, al domicili social d'aquesta, situat a Alginet (València), carrer València, número 13. S'estableix el règim de consulta següent: de dilluns a divendres de 10.00 a 12.00 hores, a partir de la convocatòria de l'assemblea i fins a la celebració.